Document ID: 31995R2000

KOMISSION ASETUS (EY) N:o 2000/95,
annettu 16 päivänä elokuuta 1995,
maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä annetusta asetuksesta (ETY) N:o 3665/87 ja maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä annetusta asetuksesta (ETY) N:o 3719/88 poikkeamisesta siipikarjanliha-alan osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Uruguayn kierroksen monenvälisten kauppaneuvottelujen osana tehtyjen sopimusten täytäntöön panemiseksi maatalousalalla tarvittavista mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (EY) N:o 3290/94 (1), ja erityisesti sen 3 artiklan,
ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75 (2), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla ja asetuksella (EY) N:o 3290/94, ja erityisesti sen 8 artiklan,
sekä katsoo, että
komission asetuksessa (EY) N:o 437/95 (3), sellaisena kuin se on viimeksi muutettuna asetuksella (EY) N:o 1514/95 (4), vahvistetaan yksityiskohtaiset säännöt, jotka koskevat erityisen vientituen myöntämistä tiettyihin kolmansiin maihin vietäville siipikarjanliha-alan tuotteille,
asetuksen (EY) N:o 437/95 mukaisesti annettuihin todistuksiin sovelletaan vientituen ennakkovahvistuksen sisältävien tai sisältämättömien vientitodistusten voimassaoloaikojen rajoittamisesta 29 päivänä kesäkuuta 1994 annetun komission asetuksen (EY) N:o 1521/94 (5) säännöksiä; kyseisistä tuotteista on ollut tehtävä viimeistään 30 päivänä kesäkuuta 1995 komission asetuksen (ETY) N:o 3665/87 (6), sellaisena kuin se on viimeksi muutettuna asetuksella (EY) N:o 1384/95 (7), 3 artiklassa tarkoitettu vienti-ilmoitus, tai jos ne on asetettu johonkin neuvoston asetuksen (ETY) N:o 565/80 (8), sellaisena kuin se on viimeksi muutettuna asetuksella (ETY) N:o 2026/83 (9), 4 tai 5 artiklassa tarkoitetuista menettelyistä, asetuksen (ETY) N:o 3665/87 30 artiklassa tarkoitettu vienti-ilmoitus,
lukuisilla toimijoilla on osoittautunut olevan vaikeuksia asetuksen (EY) N:o 437/95 soveltamisalaan kuuluvien tuotteiden kaupaksi saamisessa eikä näiden näin ollen ole mahdollista ponnistuksistaan huolimatta noudattaa sitä komission asetuksen (ETY) N:o 3665/87 4 artiklassa ja 32 artiklan 1 kohdassa sekä komission asetuksen (ETY) N:o 3719/88 (10), sellaisena kuin se on viimeksi muutettuna asetuksella (EY) N:o 1199/95 (11), 30 artiklan 1 kohdan b alakohdan i alakohdassa vahvistettua ja vienti-ilmoituksen vastaanottopäivästä alkaen laskettavaa 60 päivän määräaikaa, jossa kyseiset tuotteet on vietävä pois yhteisön tullialueelta; tämän vuoksi olisi kyseisestä määräajasta poikettava kyseisten tuotteiden osalta vallitsevien poikkeuksellisten olosuhteiden vuoksi ja se olisi pidennettävä 90 päivään, ja
tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (ETY) N:o 3719/88 30 artiklan 1 kohdan b alakohdan i alakohdassa ja asetuksen (ETY) N:o 3665/87 4 artiklassa ja 32 artiklan 1 kohdassa säädetään, 60 päivän määräaika pidennetään asetuksen (EY) N:o 437/95 mukaisen viennin osalta 90 päivään.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä elokuuta 1995.

Labels: 3
17
5